Im spoote Latène isch z Yverdon e 70 cm höchi aichigi Statue ufgstellt wore. Äänlich Statue us Aicheholz sind au am Gemfersse gfunde wore: im Piet vo de Nantuate isch bim Iifluss vom Rotte in See e 125 cm höchi Statue gstande, wo Münze gopferet wore sind und bim Hafe vo de allobrogische Sidlig Genava (hüt: Gempf) sind amene draimeter höche Aichebild sogär meriri Mensche gopferet wore.